Тимбиша
Тимбиша (или Тимбиша Шошони, Панаминт Шошони) су северно амерички домородачки народ који припада јутоастечкој породици народа. Тимбишански језик припада централно нумичкој подгрупи јуто-астечких језика. Њихова традиционална територија је Долина Смрти у којој су присутни више од хиљаду година.

Историја 

Тимбише су живеле у Долини Смрти више од хиљаду година. Амерички председник Херберт Хувер је 1933. прогласио Национални парк Долина Смрти, а тимбишанска земља се нашла у оквиру парка. Након стварања националног парка било је предвиђено да Тимбише буду пресељене у оближње резервате, међутим власти парка су 1938. склопиле споразум са вођама Тимбиша којим је било предвиђена изградња индијанског села за припаднике народа у близини седишта управе парка у Ф`рнис Крику. Након тога опстајали су у оквиру граница парка иако су власти парка у више наврата покушавале то да промене. Поред Долине Смрти, Тимбише су насељавале и Салин долину (Слану Долину) која се налази у области Великог басена као и Панаминт долину на северу пустиње Мохаве у данашњој југоисточној Калифорнији.

Федерално признање народа 
Уз помоћ калифорнијске индијанске правне службе, Тимбише које су предводиле Полин Естевез и Барбара Дурам започеле су агитацију за формално стварање резервата током 1960-их. Добили су федерално признање 1982. под именом Племе Тимбиша Шошони.

Резерват 
Резерват Тимбиша, „Индијанско насеље Долине Смрти” је створен 1982. Налази се у оквиру Националног парка Долина Смрти у Ф`рнис Крику у држави Калифорнији. Површина резерват је 1990. била 0.16 km² и у њему је живело 199 припадника народа.

Површина резервата је увећана 2000. за 30 km² територије која им је традиционално припадала.

Тренутно број припадника Тимбиша је 300, од којих обично 50 живи у „Индијанском насељу Долине Смрти”. Многи припадници народа лета проводе западно од Долине Смрти у Лоун Пајну који се налази у Овенс долини у држави Калифорнији.

Име 
Имена под којим су Тимбише били познати су: Калифорнијски Шошони Шошони Долине Смрти, Панаминт Шошони или једноставно Панаминт.

Референце

Литература 
 Lewis, M. Paul, Gary F. Simons, and Charles D. Fennig (eds.). 2016. Ethnologue: Languages of the World, Nineteenth edition. Dallas, Texas: SIL International. Online version: http://www.ethnologue.com.

Спољашње везе 
 Тимбишански језик
Američki Indijanci